V: Registrasie van akte vir plaasverkope
Hoe lank kan die registrasie van 'n akte nee? Ons akte is aanvanklik op 24 Junie vanjaar ingedien. Ná ongeveer 'n maand en 'n half is die dokumente opgespoor en daar is bevind dat die stadsraad se goedkeuring verval het. Sodoende is dit weer vir 'n tweede maal ingedien op 11 Augustus. Wanneer kan ons verwag dat registrasie en betaling gaan plaasvind?
Deur: .13 September 2020 159 keer gelees
Die aktekantore se werking was in die begin van die inperking in 'n warboel. Die kantore is dikwels gesluit weens korona-infeksies en het dae, soms weke, gesluit vir ontsmetting. Dis nie verbasend dat u aktes in 'n stadium soek geraak het nie. Dit gaan tans egter heelwat beter en indien u akte op 11 Augustus ingedien is, behoort dit nou enige dag te registeer en u die koopprys te ontvang.
Die aktebesorger wat u transaksie hanteer, behoort u van die vordering in die altekantoor te kan voorsien. Aktebesorgers is elektronies met die aktekanteer verbind en kan die ondersoekprosedure daagliks volg. Vra hulle om u op die hoogte te bring en te hou.